stanford-oval/wikipedia huggingface dataset:
חרדים לאומיים
מאפיינים מרכזיים

גבולותיו של הזרם החרדי־לאומי אינם חדים וברורים. נהוג להשתמש בכינוי "חרדי לאומי" בהתייחס לדתיים לאומיים בעלי תפיסה חרדית, או אדוקה יותר בנושאים חברתיים והלכתיים, בהם:
הקפדה בהלכות צניעות בנוגע ללבושן של נשים, כדוגמת שרוולים עד מפרק היד, וכן הפרדה בין המינים בכיתות הנמוכות של בתי הספר, בתנועות הנוער ובאירועים.
הקפדה מלאה על מצוות אשר לא מקוימות באופן מלא בכלל המגזר הדתי, כגון שלוש תפילות ביום, ברכות לפני ולאחר האכילה, לבישת ציצית וכיסוי ראש לנשים המכסה את כל השיער.
הימנעות מצריכה ומעורבות בתרבות חילונית או מערבית, כגון ספרות, קולנוע ותקשורת.
הדגשת חשיבות לימוד תורה אינטנסיבי לאורך שנים, בעדיפות על פני לימודי חול.
שליחת הבנים בגילאי בית ספר יסודי לתלמודי תורה או לממ"דים תורניים שבהם החל מגיל צעיר מוקדשות שעות רבות ללימודי קודש. במקרים רבים שעות הלימודים ארוכות יותר והחופשות מותאמות ללוח הזמנים הישיבתי ולא לזה של משרד החינוך, בדומה לישיבות ולמערכת החינוך החרדית. דוגמה למוסדות אלו היא תלמוד תורה מורשה.
שליחת הבנים בגיל תיכון לישיבות תיכוניות תורניות. ישנן ישיבות תיכוניות תורניות שכוללות לימודי חול מינימליים לצורך תעודת בגרות, ונחשבות מזוהות עם הזרם החרדי לאומי, כדוגמת ישיבת בני צבי, ישיבת תורת עציון, ישיבת נתיבות יוסף (מצפה יריחו), ישיבת ישיבת ירושלים לצעירים (ישל"צ) ועוד. בנוסף לכך, מעטים שולחים לישיבות קטנות לאומיות שתוכנית הלימודים שלהן אינה כוללת בגרות או כוללת תעודת בגרות לא מלאה. דוגמת ישיבת מעלה חבר, ישיבה קטנה מורשה, ישיבת דרך חיים (גמזו), ישיבת שלום בניך ועוד.
מגזר זה איננו מובדל מבחינה סוציולוגית באופן מלא, כך שההגדרה של ישיבה או קהילה מסוימת כחרד"לית היא לעיתים שנויה במחלוקת. בפועל, חלקים מישיבות מרכז הרב והר המור וישיבות הבת שלהם נחשבים על ידי המחקר כחרדים לאומיים. אחרים המנויים לעיתים בין החרדים לאומיים הם אנשי ישיבות תורת החיים ועוד יוסף חי וקהילות מסוימות של חוזרים בתשובה ונוער הגבעות. כך אנשים המזוהים כ"חרדים לאומיים" יכולים להיות בעלי גישה מאוד ציונית או בעלי גישה הרבה יותר מסויגת, בעלי גישה מאוד חיובית לשירות צבאי או בעלי גישה הרבה יותר מסויגת.
מאפיינים מרכזיים > עמדה פוליטית

המגזר החרד"לי מחזיק בעמדה ימנית מבחינה פוליטית, אך הפלג החרד"לי המזוהה עם ישיבת הר המור נחשבים כמתונים יותר מבחינת המאבק בנושא ארץ ישראל השלמה, עקב תפיסתם של המדינה כקדושה. תפיסה זו באה לידי ביטוי בהקשר של אופן ההתנגדות לפינוי התנחלויות ועימותים עם רשויות המדינה.
מאפיינים מרכזיים > תנועות נוער

במשך שנים רבות הייתה תנועת נוער בני עקיבא התנועה הדומיננטית בקרב בני נוער דתיים לאומיים. הפעילות בה הייתה משותפת לבנים ולבנות. החל משנות ה-70 של המאה ה-20 החלה להגיע דרישה מצד חלק מההורים והחניכים, להפריד בין בנים לבנות במסגרת פעילות התנועה. "מרכז בני עקיבא" לא הסכים בתחילה להיענות לדרישות, למעט בסניפים בודדים (המפורסם שבהם הוא סניף הרובע היהודי בירושלים). בעקבות כך, הוקמה בשנת 1980 תנועת אריאל שבה הסניפים נפרדים לחלוטין. במקביל, החלה נדידה מסוימת של חרדים־לאומיים[דרוש מקור] לעבר תנועת עזרא – שהשתייכה בעבר לפועלי אגודת ישראל, אך מזוהה כיום עם ערכי הזרם הדתי-לאומי. בתנועה זו הפעילות היא נפרדת אבל המבנה משותף. מאוחר יותר הופרדו סניפים נוספים של בני עקיבא, אף שסוגיה זו נותרה במחלוקת בתוך התנועה גם כיום.
ראו גם

ממלכתיות (ציונות דתית)
גישות למדינת ישראל
לקריאה נוספת

יאיר שלג, החרד"לים: היסטוריה, אידאולוגיה, נוכחות, ירושלים: המכון הישראלי לדמוקרטיה, 2020.
פרופסור ישעיהו ליבמן, E. Sprinzak and L. Diamond (eds), Israeli Democracy Under Stress, (Boulder:Lynne Rienner, 1993) pp. 273-292
הערות שוליים

↑  אחד לאחד, באתר 1l1.org.il
↑  אשר כהן, הכיפה הסרוגה ומה שמאחוריה: ריבוי זהויות בציונות הדתית, אקדמות ט"ו, מרחשוון התשס"ה, עמ' 9–30 (ארכיון)
↑  חיים זיכרמן ולי כהנר, חרדיות מודרנית: מעמד ביניים חרדי בישראל. המכון הישראלי לדמוקרטיה, 2012
1 2  אמיר בן-דוד,'"`UNIQ--nowiki-00000001-QINU`"'על מי אנחנו מדברים כשאנחנו מדברים על חרד"לים, באתר זמן ישראל, 16 בדצמבר 2020
↑  תמר הרמן, דתיים? לאומיים. המחנה הדתי-לאומי בישראל 2014, המכון הישראלי לדמוקרטיה, עמ' 43–44, הערת שוליים 76
↑  אור יזרעאלי,'"`UNIQ--nowiki-00000004-QINU`"'‏מתי ואיך צמח המושג חרד"לים?, באתר "סרוגים", 5 בפברואר 2020
↑  Charles S. Liebman, Religion, Democracy and Israeli Society, Taylor & Francis, 1997. עמ' 58.
↑  סקירת שרת החינוך והתרבות על פעולות משרדה, באתר הכנסת, 22 בדצמבר 1992
↑  דף ההיסטוריה באתר התנועה"
↑  חגי הוברמן, מחקר: כוח החרד"לים עולה בציונות-הדתית, באתר ערוץ 7, 19 במאי 2011
↑  ההבדל בין חרדי לאומי וחרדי | הרה"ג זלמן ברוך מלמד שליט"א | שאל את הרב, באתר ישיבה
1 2 3 4 5 6 7 8  Yair Sheleg, ha-Ḥuṭ ha-meshulash: ḳitsur toldot ha-Tsiyonut ha-datit = The triple thread: a summary of the history of religious Zionism, Ḥevel Modiʻin: Kineret : Zemorah : Devir, 2024, עמ' 103-118, ISBN 978-965-574-825-3
1 2  אנשיל פפר, בין תורה לדרך ארץ: כיצד צמחה הקהילה החרדית-לאומית ולאן מועדות פניה, ירושלים: מחקרי פלורסהיימר, 2007
↑  אליעזר מלמד,'"`UNIQ--nowiki-0000000D-QINU`"'הפרדת סניף הרובע, באתר "ישיבה",'"`UNIQ--nowiki-0000000D-QINU`"'כ"ח אדר ב' תשס"ח;
אריאל, באתר מועצת תנועות הנוער בישראל
↑  ראו הרחבה בערך בני עקיבא#תנועה מעורבת - בדיעבד או לכתחילה
| קבוצות בחברה הישראלית (ישראלים) |
| --- | --- | --- |
| ישראלים לפי דת | יהודים • נוצרים • מוסלמים  • דרוזים • בהאים  • שומרונים   העבריים מדימונה • עדי יהוה • יהדות משיחית  • סובוטניקים |  |
| יהודים | אשכנזים • ספרדים • מזרחים • הודים  • אתיופים • יוצאי ברית המועצות  חילונים • מסורתיים • דתיים לאומיים • חרדים   אורתודוקסיים • קונסרבטיביים • רפורמים • קראים |  |
| ערבים | בדואים • ערבים-נוצרים • אחמדים • מדנים • פלאחים • עלווים |  |
| מיעוטים | צ'רקסים • צוענים • ארמים |  |
| יהדות אורתודוקסית |
| --- | --- | --- |
| זרמים | חרדים (חסידים • ליטאים • חרדים ספרדים) • דתיים לאומיים (חרדים לאומיים) • אורתודוקסיה מודרנית • נאו-אורתודוקסיה |  |
| ארגונים רבניים | ק"ק כנסת ישראל • OU‏ • אגודת הרבנים • מועצת גדולי התורה • הרבנות הראשית לישראל • אגודת הרבנים בפולין • העדה החרדית • התאחדות קהלות החרדים • חבר הרבנים שעל ידי הפועל המזרחי • התאחדות הרבנים • ועידת רבני אירופה • מועצת חכמי התורה • מרכז רבני אירופה |  |
| הגות | עיקרי האמונה היהודית • תורה מן השמים • נצחיות התורה • אמונת חכמים • דעת תורה • טיעון העד (יהדות) |  |
| --- | --- |
בקרת זהויות :  NLI: 987012219372805171 
הרב אברהם שפירא, היה ראש ישיבת מרכז הרב והרב הראשי לישראל
הרב צבי טאו
הרב דוב ליאור
רופוס ג'ונס (שחקן)

| --- | --- |

 לידה:  17 במאי 1975 (בן 49) לונדון, הממלכה המאוחדת 
 מדינה:  הממלכה המאוחדת 
 תקופת הפעילות:  מ-2002 
 עיסוק:  מחבר
 מקום לימודים:  תיכון לטימר  אוניברסיטת קיימברידג' 
 פרופיל ב-IMDb
 
רופוס ג'ונס (באנגלית: Rufus Jones; נולד ב-17 במאי 1975) הוא שחקן אנגלי.
ביוגרפיה

ג'ונס נולד בלונדון ולמד בלטימר אפר סקול ולמד אנגלית באוניברסיטת קיימברידג'.
תחילת הקריירה של ג'ונס הייתה עם החבורה הקומית "Dutch Elm Conservatoire".
בטלוויזיה הוא מוכר מהופעתו בתפקיד דוקטור פוגרטי בסדרה זוכת הפרסים של ג'וליה דייוויס "האנדרבי", בתפקיד דייוויד וילקס בסדרה הקומית "W1A", ובדמות מיילס מוליסון במיני-סדרה "כיסא פנוי" של ה-BBC. ג'ונס גילם את דמותו של טרי ג'ונס בסרט הקומדיה "Holy Flying Circus" שהיה מועמד לפרס באפט"א, וקוזמו בדרמה הקומית "Stag", ואת טום בסדרה "Camping" של ג'וליה דייוויס.
תפקידים נוספים של ג'ונס היו בסדרה "מונגרלס" בה דיבב את נלסון השועל, בסדרה "ויליאם וסינקלר", בתפקיד אורח בסדרה "אפיזודס", בתוכנית הקומית "It's Kevin", בסדרה "האנשים הלא נכונים", בעונה השנייה של "Fresh Meat", בסדרה הקומית "Toast of London", בסדרות "בית השוטים", "ניצבים", "Lead Balloon", "פיפ שואו", "Crooked House", "מרק אהבה", "Katy Brand's Big Ass Show", "הדשא הירוק יותר", "המשפחה שלי", "Losing It", ו-"Secret Smile". ב-2011 שיחק ג'ונס בסרט הטלוויזיה "לפלנד" של ה-BBC.
ב-2013 זכה להכרה כששיחק בתפקיד ניק אדוארדס בסיטקום "Bob Servant" של ניל פורסיית ששודר בערוץ BBC Four.
ג'ונס כתב עבור התוכניות "Angelos Epithemiou", "מיטשל & וב", הסדרה "Fur TV" של ערוץ MTV, "ג'ון קאלשו" ואחרים. הוא היה יועץ לסדרה של ערוץ E4 "קרדינל ברנס".
ג'ונס הופיע כקריין וכמדבב בפרסומות רבות ובמשחקי וידאו כגון "Fable III", ‏"Killzone", ו-"Xenoblade Chronicles". ב-2016 הצטרף לצוות המדבבים של הסדרה "תומס הקטר וחברים" בתפקיד פליינג סקוטסמן (בדיבוב העברי: סקוטמן).
ב-2016 שיחק ג'ונס בתפקיד קולסון במותחן הפסיכולוגי "The Ghoul" בבימויו של גארת' טאנלי. עוד באותה שנה כיכב בתפקיד ריצ'רד בהפקה של המחזה "Dead Funny" בתיאטרון וודוויל בלונדון.
פרסים ומועמדויות

ב-2005 היה ג'ונס מועמד לפרס פרייר יחד עם קבוצת שחקני המערכונים "Dutch Elm Conservatoire".
הערות שוליים

↑  '"`UNIQ--templatestyles-00000000-QINU`"'"rufus jones on Twitter". Twitter. נבדק ב-2016-11-28.
↑  '"`UNIQ--templatestyles-00000002-QINU`"'"Rufus Jones Interview". www.henryarlington.com. 2014-04-24. נבדק ב-2016-11-28.
↑  '"`UNIQ--templatestyles-00000004-QINU`"'"Rufus Jones". IMDb. נבדק ב-2016-11-28.
↑  '"`UNIQ--templatestyles-00000006-QINU`"'"Lapland - Christmas Special". The British Comedy Guide. נבדק ב-21 בדצמבר 2012. {{cite web}}:  (עזרה)
↑  '"`UNIQ--templatestyles-00000008-QINU`"'"BBC 4 Bob Servant website". נבדק ב-19 בפברואר 2013. {{cite web}}:  (עזרה)
↑  '"`UNIQ--templatestyles-0000000A-QINU`"'"The Dead Funny Play London, Tickets and Everything About Show". www.vaudeville-theatre.co.uk. נבדק ב-2016-11-28.
| --- | --- |
בקרת זהויות :  PLWABN: 9811718059605606  LCCN: no2013007655  SUDOC: 237621215  VIAF: 294969198   WorldCat (עם VIAF): 294969198
קולם מיני

| --- | --- |

קולם מיני, 2016
 לידה:  30 במאי 1953 (בן 71) דבלין, אירלנד 
 מדינה:  אירלנד 
 תקופת הפעילות:  מ-1978 
 מקום לימודים:  Abbey Theatre School 
 בן או בת זוג:  Bairbre Dowling (1977–1994) 
 מספר צאצאים:  2 
 פרופיל ב-IMDb
 
קולם מיני, 2011
קולם ג'יי. מיני (באנגלית:  Colm J. Meaney; נולד ב-30 במאי 1953) הוא שחקן קולנוע ותיאטרון אירי, מועמד פרס גלובוס הזהב לשנת 1993 על הופעתו בסרט "ממזר קטן".
התפרסם בתפקיד המהנדס מיילס או'בריאן בסדרות "מסע בין כוכבים: הדור הבא" ו"מסע בין כוכבים: חלל עמוק 9" ובסרטי הפעולה "אזרח שומר חוק" ו"קון אייר".
ביוגרפיה

מיני נולד בדבלין והחל ללמוד משחק כנער. היה חלק מצוות התיאטרון האירי הלאומי "תיאטרון אבי" ושיחק בתחילת דרכו עם להקות תיאטרון באנגליה.
קריירת משחק > קולנוע

החל את דרכו המקצוענית כשחקן בהופעה קטנה בסרטו של ג'ון יוסטון "המת". ב-1990 השתתף בתפקיד קטן בסרט הפעולה "מת לחיות 2" בתור טייס ובדרמה "בואו לראות את גן העדן". מיני התגלה לראשונה ב-1991 בדרמה המוזיקלית של אלן פארקר "הקומיטמנטס" שנבחרה לסרט האירי הטוב בכל הזמנים. ב-1992 שיחק בתפקיד משני בסרט הפעולה המצליח בהפקתו של סטיבן סיגל "מצור ימי" ובדרמה התקופתית של רון הווארד "הרחק מכאן".
מיני הועמד ב-1993 לפרס גלובוס הזהב בקטגוריית השחקן הטוב ביותר בתפקיד קומי/מוזיקלי על הופעתו בסרט הטלוויזיה האירי של סטיבן פרירס "ממזר קטן", בו שיחק בתפקיד דס קורלי אביה של גיבורת העלילה הצעירה ההריונית שרון קורלי. ב-1995 הופיע בקומדיה הרומנטית "האיש שעלה על גבעה וירד הר". ב-1997 שיחק בסרט הפעולה המוערך "קון אייר" בתפקיד סוכן ה-DEA השאפתן דאנקן מאלוי. ב-1999 שיחק בדרמה הקומית "מיסטרי, אלסקה" בתפקיד ראש עיירת מיסטרי, אלסקה סקוט פיצ'ר ובפנטזיה בת שני החלקים "האגדה הקסומה של הלפרקונים" בתור הלפרקון סימוס מולדון.
ב-2003 שיחק מיני בקומדיית הפשע האירית "אינטרמישן" בתפקיד הבלש ג'רי הלינץ' המתעמת עם הפושע להיף (קולין פארל). ב-2004 הופיע במותחן הפשע הבריטי "לאייר קייק" בתור ג'יני יד ימינו של סוחר הסמים ג'ימי פרייס. מיני זכה להערכה רבה בארצו בשנת 2007 על הופעתו בדרמה "מלכים". ב-2009 התפרסם בסרט הפעולה "אזרח שומר חוק" בתפקיד הבלש דאניגן ובדרמת הספורט של זוכה האוסקר טום הופר "יונייטד המקוללת" בתפקיד מאמן נבחרת אנגליה בכדורגל דון ריווי.
ב-2010 שיחק בקומדיה "קחו אותו ליוונים" בתפקיד ג'ונתן סנו אביו של כוכב הרוק אלדוס סנו (ראסל ברנד)
בשנת 2017 שיחק בסרטו הביוגרפי של פיטר לנדסמן "האיש שהפיל את הבית הלבן", בכיכובו של ליאם ניסן. בשנת 2019 שיחק בדרמה הביוגרפית "טולקין", אשר מבוסס על חייו של הסופר ג'ון רונלד רעואל טולקין, ובסרט "הבנקאי".
קריירת משחק > טלוויזיה

מיני הופיע לראשונה בסדרת המדע הבדיוני המוערכת "מסע בין כוכבים: הדור הבא" בפרק הפיילוט שלה בשנת 1987, במסגרתו גילם קצין-הגה ללא שם. הדמות שגילם הופיעה לעיתים תכופות, כדמות אורחת, וקיבלה בסופו של דבר את השם מיילס או'בריאן. בשנת 1993 עזב מיני את הסדרה, לטובת תפקיד בולט וקבוע בשבע עונות של סדרת הספין אוף שלה - מסע בין כוכבים: חלל עמוק 9 (מיני השתתף בכל 173 פרקי סדרה זו). בשנת 1994 חזר מיני אל הדור הבא לתפקיד אורח לשני פרקים נוספים - שני הפרקים המסיימים את הסדרה. בסך הכל הופיע מיני בסדרת הדור הבא ב-52 פרקים. עם 225 הופעות בסך כל סדרות מסע בין כוכבים, מיני הוא השחקן בעל מספר ההופעות הרב ביותר בזיכיון זה, למעט מייקל דורן (אשר הופיע ב-280 פרקים). "שיא מסע בין כוכבים" נוסף שמחזיק מיני, ביחד עם פטריק סטיוארט וארמין שימרמן הוא הופעה בשני פרקי פיילוט של הזיכיון מסע בין כוכבים: מיני הופיע הן בפיילוט של הדור הבא והן בפיילוט של חלל עמוק 9 (כמו גם סטיוארט. שימרמן הופיע בפיילוטים של חלל עמוק 9 ושל וויאג'ר).
ב-2002 קיבל מיני ביקורות טובות ומועמדות לפרס ג'יני על תפקידו במיני סדרה "נוסע אקראי". בשנת 2004 לוהק מיני לתפקיד משנה בסדרה סטארגייט אטלנטיס כמפקדם של אנשי הג'יניי, ב-2009 שיחק במיני סדרת הפנטזיה הקנדית "אליס" בתפקיד מלך הלבבות. ב-2011 לוהק לתפקיד הראשי בסדרת הדרמה התקופתית "גיהנום על גלגלים" בתור איש העסקים תומאס דוראנט.
חיים אישיים

למיני שתי בנות, היה נשוי לשחקנית ברבי דוולינג במשך כ-17 שנה. ב-2007 נישא בשנית לאיינס גלוריאן.
פילמוגרפיה

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|  המת (1987)  מת לחיות 2 (1990)  דיק טרייסי (1990)  בואו לראות את גן העדן (1990)  הקומיטמנטס (1991)  מצור ימי (1992)  הרחק מכאן (1992)  המוהיקני האחרון (1992)  אל המערב הקסום (1992)  ממזר קטן (1993)  מלחמת הכפתורים (1994)  טיפולים אישיים (1994)  האיש שעלה על גבעה וירד הר (1995)  הוואן (1996)  בגרות על תנאי (1996)  קון אייר (1997)  זה אבא שלי (1998) |  סניץ' (1998)  קלייר דולאן (1998)  מצבתה של אייב (1998)  מיסטרי, אלסקה (1999)  How Harry Became a Tree‏ (2001)  המלך של טקסס (2002)  הבחורים ממחוז קליר (2003)  אינטרמישן (2003)  בלוברי (2004)  לאייר קייק (2004)  סיבוב בירוק (2005)  קריסה (2006)  סודי אחד: סוכן הגיהנום (2006)  חמש אצבעות (2006)  מלכים (2007)  שלושה מתוך (2008)  גורמים לא טבעיים (2008) |  יונייטד המקוללת (2009)  אזרח שומר חוק (2009)  תביא אותו כמו גבר (2010)  הקנוניה (2010)  Parked‏ (2011)  שוד תחת מצור (2012)  צ'אנס אחרון (2013)  יד השטן (2014)  the journey   (2016)    נורם בעיר הגדולה (דיבוב, 2016)  פלה (2016)  Halal Daddy‏ (2017)  האיש שהפיל את הבית הלבן (2017)  סיברג (אנ')‏ (2019)  הבנקאי (2020)  פיקסי (2020)  תעלומת הבלונדינית שחורת העיניים (2023)  ארץ החטאים (2024)  מלכודת במעמקים (2024)  Bring Them Down‏ (2024)  Confession‏ (TBA)  Banking on Mr. Toad‏ (TBA)  Unwelcome‏ (TBA)  Shelter Me‏ (TBA)  The Problem with People‏ (TBA) |  |  |  |  |  |
פילמוגרפיה > טלוויזיה

מסע בין כוכבים: הדור הבא (1987–1994)
מסע בין כוכבים: חלל עמוק 9 (1993–1999)
סקרלט (1994)
האגדה הקסומה של הלפרקונים (1999) - סרט טלוויזיה
נוסע אקראי (2002)
אליס (2009) - מיני סדרה
גיהנום על גלגלים (2011–)
קץ הילדות (2015)
Will‏ (2017)
כנופיות לונדון (2020)
האחיזה הסינגפורית (2020)
The Serpent Queen‏ (2022)
מימין לשמאל: קולם מיני, ארמין שימרמן ומארק אלאמו - שחקני "מסע בין כוכבים: חלל עמוק 9"
אוליביה הולט

| --- | --- |

אוליביה הולט, מרץ 2018
 לידה:  5 באוגוסט 1997 (בת 27) ג'רמנטאון, טנסיארצות הברית
 סוגה מועדפת:  מוזיקת פופ 
 מדינה:  ארצות הברית 
 תקופת הפעילות:  מ-2009
 עיסוק:  שחקנית, זמרת
 מקום לימודים:  תיכון אוק פארק 
 בן או בת זוג:  אוסטין נורת' 
 oliviaholt.com
 פרופיל ב-IMDb
 
הולט, 2011
הולט, ספטמבר 2016
אוליביה הסטינגס הולט (באנגלית: Olivia Hastings Holt, נולדה ב-5 באוגוסט 1997) היא זמרת ושחקנית טלוויזיה אמריקאית. ידועה בעיקר בשל גילום דמותה של קים קרופורד בסדרה "בית ספר לאמנויות לחימה", וגילום דמותה של לינדי ווטסון בסדרה "זה הסוף שלי", שתיהן של ערוץ דיסני.
ביוגרפיה

נולדה בגרמנטאון, במחוז שלבי שבטנסי, ארצות הברית, למארק וקים הולט ולה עוד שני אחים. בגיל 3 עברה משפחתה למיסיסיפי, שם היא גדלה והתחנכה לאחר שגרה בקצרה בממפיס. כשגדלה לקחה שיעורי התעמלות למשך שבע שנים. בשנת 2011 עברה עם משפחתה שוב ללוס אנג'לס.
קריירה > קריירת משחק

בשנת 2021 לוהקה לסדרת המסתורין שהפיקה ג'סיקה בייל לרשת Freeform ‏"Cruel Summer" כקייט, אחת הדמויות הראשיות.
קריירה > קריירה מוזיקלית

במסגרת פסקול הסרט "סקיילר נגד המפלצות" הוציאה הולט את השירים "Had Me @ Hello", "Fearless", "Nothing's Gonna Stop Me Now".
ב-2014 במסגרת הסרט התיעודי "Bears" מבית דיסני, הוקלט השיר Carry On וזכה להיות שיר הנושא של הסרט.
ב-2016 החלה הולט להפיץ שירים באופן עצמי. הראשון היה "Phoenix" ומיד אחריו יצא לאור השיר "What You Love". לאחר מכן הוציאה לאור את השיר "Thin Air" בהשתתפות השחקן ג'ורדן פישר. בחודש יולי 2016 הוציאה עוד שני שירים נוספים: "History" ו" In the dark".
ב-28 באוגוסט 2020 יצא לאור השיר "Love U Again" עם הדי ג'יי R3HAB. כשבועיים לאחר מכן יצא לאור הווידאו קליפ המלווה את השיר.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2009 | שחור וכחול | קלייר |  |
| 2014 | טינקרבל ואגדת לעולם לא | מורגן | דיבוב |
| 2016 | ההתנגדות | איימי רוברטס |  |
| 2017 | שונה אך דומה | רייגן הול |  |
| 2018 | Class Rank | ורוניקה קראוס |  |
| 2018 | מה הסטטוס | דני מקנזי |  |
| 2018 | משחקי גמדים | בריטני | דיבוב |
| 2019 | בלאגן על ארבע | בלה | דיבוב |
| 2023 | לגמרי רוצח | פאם בצעירותה |  |
| 2025 | Heart Eyes | אלי |  |
| TBA | Jingle Bell Heist | סופי |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2015-2011 | בית ספר לאמנויות לחימה | קים קרופורד | תפקיד ראשי (עונות 3-1); תפקיד משני (עונה 4); 69 פרקים |
| 2012 | סקיילר נגד המפלצת | סקיילר לואיס | סרט טלוויזיה של ערוץ דיסני |
| 2013 | שייק | ג'ורג'יה בצעירותה | פרק: "My Bitter Sweet 16 It Up" |
| 2015-2014 | זה הסוף שלי | לינדי ווטסון | תפקיד ראשי (2 עונות); 39 פרקים |
| 2015 | ספיידרמן: איש העכביש | פטרה פרקר / ספיידגירל (אנ') | דיבוב; פרק: "The Spider-Verse" |
| 2015 | דוג בלוג | ווקי ג'קי | פרק: "Stan Gets Married" |
| 2015, 2017 | פן זירו - גיבור במשרה חלקית | אמבר | דיבוב; 3 פרקים |
| 2016 | הסודות של אברמור | ולנטינה | 2 פרקים |
| 2019-2018 | גלימה ופגיון | ת'נדי בואן | תפקיד ראשי (2 עונות); 20 פרקים |
| 2020-2019 | ספיידרמן | ת'נדי בואן | דיבוב; 4 פרקים |
| 2019 | הבורחים | ת'נדי בואן | 2 פרקים |
| 2019 | Turkey Drop | לוסי | סרט טלוויזיה |
| 2021–הווה | קיץ אכזרי | קייט וואליס | תפקיד ראשי; 10 פרקים |
| 2024 | למות מאהבה (אנ') | מרסי | 3 פרקים |
דיסקוגרפיה > מיני-אלבומים

2016: Olivia
2021: In My Feelings
פרסים ומועמדויות

| שנה | פרס | קטגוריה | עבודה | תוצאה |
| --- | --- | --- | --- | --- |
| 2013 | פרסי המוזיקה רדיו דיסני | השיר הכי קליט | סקיילר נגד המפלצת (Had Me @ Hello) | זכייה |
| 2013 | פרסי שורטי | השחקנית הטובה ביותר | בית ספר לאמנויות לחימה | מועמדות |
הערות שוליים

↑  מידע על אוליביה הולט באתר דיסני XD ב-2012
↑  Olivia Holt Explains Why She's More Confident Than Ever In Herself & Her New Music, Elite Daily (באנגלית)
↑  אוליביה הולט, Olivia Holt, R3HAB - love u again, יוטיוב, ‏10 בספטמבר 2020
↑  תוצאות פרסי המוזיקה רדיו דיסני 2013 באתר Bop and Tiger Beat ב-15 במרץ 2013.
↑  המועמדות של אוליביה הולט בפרסי שורטי באתר פרסי שורטי
| --- | --- |
בקרת זהויות :  GND: 1207322946  ISNI: 0000 0003 8704 2969  LCCN: no2012145914  MusicBrainz: 23964660-e7a0-4ba7-86c8-1cd793fa074a  NLK: KAC2018M9490  VIAF: 279929536   WorldCat (עם VIAF): 279929536
אברה מנגיסטו

| --- | --- |

מנגיסטו עם כוחות צה"ל לאחר שחרורו משבי בן עשור ו-5 חודשים בידי מחבלי "חמאס" ברצועת עזה, 22 בפברואר 2025
 לידה:  22 באוגוסט 1986 (בן 38) אתיופיה (1897–1975) אתיופיה
 מדינה:  ישראל ישראל
 מקום מגורים:   אשקלון
 השקפה דתית:  יהדות 
 
אבֵרהם אָבֵרָה מֵנְגִּיסְטוּ (נולד ב-22 באוגוסט 1986) הוא אזרח ישראלי תושב אשקלון שחצה את גדר המערכת סביב רצועת עזה ב-7 בספטמבר 2014, והוחזק בידי חמאס במשך כעשור עד להשבתו לישראל ב-22 בפברואר 2025. בשנים שקדמו לחצייתו את הגבול לעזה, סבל מנגיסטו מקשיים נפשיים חמורים שהביאו לאשפוזו בכפייה.
עד לטבח שבעה באוקטובר היה מנגיסטו אחד מארבעה ישראלים נעדרים ברצועת עזה שאולי מוחזקים בחיים. ב-16 בינואר 2023, לראשונה מזה כמעט 9 שנים, פרסם חמאס סרטון שבו הופיע מנגיסטו, מדבר עברית קלוקלת בשבי. אמו אמרה שהיא מזהה אותו. למחרת אישר ראש ממשלת ישראל בנימין נתניהו באופן רשמי כי הסרטון אותנטי, וציין כי מערכת הביטחון העריכה לאורך כל הזמן כי אברה בחיים ומוחזק בידי החמאס.
ב-22 בפברואר 2025, שוחרר מנגיסטו משבי ארגון הטרור הפלסטיני, חמאס, לאחר יותר מ-10 שנים בשבי כחלק מהסכם חמאס–ישראל.
ביוגרפיה

אברה מנגיסטו נולד באתיופיה למשפחה יהודית, וכשהיה בן חמש עלה ארצה עם הוריו ואחיו במבצע שלמה. הוא גדל באשקלון לצד תשעה אחים ואחיות. במשך 11 שנים מבואם לאשקלון גרה משפחתו בת 12 הנפשות בדירת חדר אחד. אברה למד בבית ספר יסודי באשדוד וסיים את הלימודים בכפר הנוער הדתי בן יקיר של הסוכנות היהודית. הוא לא גויס לצה"ל מאחר שסבל מבעיות בריאות שונות.
אחיו הגדול, מיכאל (מסרשאו), שאליו היה קרוב במיוחד, סבל מאנורקסיה ונפטר ב-2011 בגיל 29. אברה היה בן 25 במות אחיו. לאחר מכן חלה הידרדרות חריפה במצבו הנפשי; הוא התנתק משמונת אחיו והחל להתבודד ולערוך צעדות ארוכות לבדו ברחבי הארץ. במקרה אחד הוא אותר בטבריה, לאחר שמשפחתו דיווחה למשטרה על היעדרותו. ב-3 בנובמבר 2012 הוא אושפז בבית חולים פסיכיאטרי וקיבל טיפול תרופתי, וב-20 בינואר 2013 אושפז שוב בכפייה. כשחזר הביתה לאחר האשפוז, גילה כי הוריו התגרשו.
ביוגרפיה > חציית הגבול לעזה

ב-7 בספטמבר 2014, בגיל 28, יצא מנגיסטו מביתו באשקלון לאחר שהתעמת עם אמו, שסירבה לתת לו כסף. הוא יצא כשעל גבו תיק וצעד לכיוון תחנת הכוח רוטנברג, משם ירד לכיוון חוף זיקים וצעד כעשרה קילומטרים עד שהגיע לגדר הביטחון בין ישראל לרצועת עזה.
תצפיתניות באזור הבחינו בו כ-20 דקות לאחר שנקלט במצלמות [דרוש מקור], והודיעו לחיילי צה"ל שהיו בסיור לאורך הגדר על הימצאותו והתקרבותו לגדר. סמוך לגדר הביטחון קראו לו החיילים לעצור, ירו באוויר ולאחר מכן לכיוון רגליו, אך הוא המשיך לצעוד לעבר הגדר. לבסוף השאיר מנגיסטו את תרמילו על הקרקע וטיפס על גדר הביטחון הגבוהה, ומעל לגדר התיל הצמודה אליה, אל עבר שטח רצועת עזה. לאחר מכן התיישב בנינוחות בקרב דייגים עזתיים.
באותה תקופה התקיימה תופעה רחבה של הסתננות מאפריקה לישראל, וחייל ששהה במקום סיפר כי חשב שמנגיסטו הוא מסתנן שהחליט לעבור לעזה. חיילי הסיור חשדו שהתיק שהונח לפני הגדר ממולכד, ונהגו בו כחפץ חשוד. רק לאחר שהתיק נוטרל נבדקה תכולתו, ולאחר שנמצאה תעודת זהות ישראלית של אברה מנגיסטו, התבררה זהותו.
פעילות להשבתו מעזה

על פי המלצות ועדת שמגר (פדיון שבויים ונעדרים), המדינה לא צריכה לשחרר מחבלים בתמורה לשחרורם של אזרחים שחצו את הגבול מרצונם. עם זאת, כשמדובר באנשים הלוקים בנפשם, רצונם אינו תמיד רצון חופשי.
פעילות להשבתו מעזה > 2014–2015

צו איסור פרסום הוטל על הפרשה. ישראל פנתה לחמאס ולצלב האדום בבקשה להשיב את מנגיסטו לישראל על בסיס הומניטרי, וחמאס נענה לבקשה והודיע כי בכוונתו להחזיר את "האתיופי", כפי שכינו את מנגיסטו. בחלוף שבועות אחדים מזמן האירוע, תואם מפגש למסירת מנגיסטו לחיילי צה"ל שימתינו לו בגדר הגבול. לאחר המסירה, התברר שחמאס ניסה להונות את ישראל בכך שמסר מסתנן אריתראי ששהה ברצועת עזה. המתחזה האריתראי הוחזר לשטח הרצועה.
ביולי 2015 הוסר צו איסור הפרסום שהוטל על הפרשה מאז התרחשותה, ופורסם כי כעת טוען חמאס שמנגיסטו הועבר למצרים. עו"ד צבי ריש שמייצג את משפחת מנגיסטו אמר שהגיע אליהם מידע שלפיו "ראו את אברה בבית חולים בסיני". יאלו מנגיסטו, אחיו של אברה, הצהיר שהוא מאוכזב מהמדינה: "זה יותר מגזענות, אני קורא לזה 'בלאקשמיות'. אני בטוח במיליון אחוז שאם הוא היה לבן לא היו מגיעים למצב כזה".
בהמשך חמאס העביר מסרים שהם פועלים על פי דת האסלאם בנוגע לאסירים שהם מחזיקים, אך אין מידע ממשי לגבי אברה מנגיסטו. כמו כן, בחמאס טענו כי אברה הוא חייל, אף על פי שלא שירת כלל בצה"ל. הגדרתו כחייל מאפשרת להגדיל את התמורה שיבקש חמאס מישראל תמורת החזרתו, נוכח מדיניות העבר של ישראל בנוגע לחיילים חטופים.
באוגוסט 2015 החלה לראשונה מחאה מול כלא הדרים בשרון, במהלכה ניהלו בני משפחת מנגיסטו שיח ודברים עם בני משפחות אסירים ביטחוניים ומחבלים, וחילקו להם חומר כתוב בערבית. בדבריהם שמו דגש על ההבדל בינם, שלהם ממשלת ישראל מאפשרת ביקורים של בני משפחתם, בעוד הם לא יכולים לבקרו ולהכיר את מצבו.
משפחת מנגיסטו נסעה לז'נבה ב-2015 כדי להיפגש עם ארגוני זכויות אדם, כולל הצלב האדום וארגון אמנסטי אינטרנשיונל, על מנת לשכנע אותם להפעיל לחץ על חמאס להחזיר לישראל את מנגיסטו. המשפחה סיפקה תיעוד רפואי של מצבו הנפשי, וכן הוכיחה שלא שירת בצבא, לא נשא כל נשק, ולא הייתה לו שום מעורבות בסכסוך הישראלי-פלסטיני. ישראל יצרה קשר עם נציג הצלב האדום ברצועת עזה ודרשה ממנו לסייע להחזיר את מנגיסטו לישראל.